CELEX: 32015D1131
Language: hu
Date: 2015-07-10 00:00:00
Title: A Bizottság (EU) 2015/1131 végrehajtási határozata (2015. július 10.) a Francia Köztársaság által a vegyi anyagok regisztrálásáról, értékeléséről, engedélyezéséről és korlátozásáról (REACH) szóló 1907/2006/EK európai parlamenti és tanácsi rendelet 129. cikke értelmében hozott, az ammóniumsók cellulózvatta szigetelőanyagokban való használatának korlátozására vonatkozó átmeneti intézkedés engedélyezéséről szóló 2013/505/EU végrehajtási határozat módosításáról (az értesítés a C(2015) 4470. számú dokumentummal történt) (EGT-vonatkozású szöveg)

11.7.2015   
            
            
               HU
            
            
               Az Európai Unió Hivatalos Lapja
            
            
               L 184/20
            
         A BIZOTTSÁG (EU) 2015/1131 VÉGREHAJTÁSI HATÁROZATA
   (2015. július 10.)
   a Francia Köztársaság által a vegyi anyagok regisztrálásáról, értékeléséről, engedélyezéséről és korlátozásáról (REACH) szóló 1907/2006/EK európai parlamenti és tanácsi rendelet 129. cikke értelmében hozott, az ammóniumsók cellulózvatta szigetelőanyagokban való használatának korlátozására vonatkozó átmeneti intézkedés engedélyezéséről szóló 2013/505/EU végrehajtási határozat módosításáról
   
      
         (az értesítés a C(2015) 4470. számú dokumentummal történt)
      
   
   (Csak a francia nyelvű szöveg hiteles)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendeletre (1) és különösen annak 129. cikke (2) bekezdésére,
   mivel:
   
               (1)
            
            
               A Bizottság 2013. október 14-én elfogadta a 2013/505/EU végrehajtási határozatot (2) (a továbbiakban: határozat), amelyben engedélyezte a Francia Köztársaság által az 1907/2006/EK rendelet 129. cikke értelmében hozott, az ammóniumsók cellulózvatta szigetelőanyagokban való használatának korlátozására vonatkozó átmeneti intézkedést.
            
         
               (2)
            
            
               A határozat 1. cikkének (1) bekezdése értelmében az átmeneti intézkedést 21 hónapos időtartamra engedélyezte, amely 2013. október 15-től2015. július 14-ig tart.
            
         
               (3)
            
            
               A 21 hónapos időtartam bevezetésének célja az volt, hogy Franciaországnak elegendő idő álljon rendelkezésre a korlátozási eljárás lefolytatására, amelynek kezdeményezésére az 1907/2006/EK rendelet 129. cikkének (3) bekezdésében előírt korlátozási eljárás kötelezi, és amelynek módja az, hogy a határozat időpontjától számított 3 hónapon belül a XV. melléklettel összhangban dokumentációt nyújt be az Európai Vegyianyag-ügynökségnek. A határozat úgy rendelkezik, hogy az engedély érvényét veszti még a 21 hónapos időtartam lejárta előtt, amennyiben a korlátozási eljárás előbb lezárul.
            
         
               (4)
            
            
               Az 1907/2006/EK rendelet a 69. cikkének (4) bekezdésében előírt dokumentáció megfelelőségi vizsgálata kapcsán előre nem látható nehézségek merültek fel, ezért a korlátozási eljárás lefolytatása késik, és arra 2016 tavasza előtt valószínűleg nem kerül sor.
            
         
               (5)
            
            
               Az átmeneti intézkedés engedélyezésének indoka változatlan.
            
         
               (6)
            
            
               A jogbizonytalanságot, és ennek eredményeképp a Franciaország által hozott átmeneti intézkedés engedélyének a korlátozási eljárás lezárulta miatti esetleges lejártát elkerülendő meg kell hosszabbítani az átmeneti intézkedés engedélyezett végrehajtásának időtartamát.
            
         
               (7)
            
            
               Az e határozatban foglalt intézkedések összhangban vannak a REACH-bizottság véleményével,
            
         ELFOGADTA EZT A HATÁROZATOT:
   1. cikk
   A 2013/505/EU végrehajtási határozat 1. cikkének (1) bekezdésében a „21 hónapos” szöveg helyébe a „36 hónapos” szöveg lép.
   2. cikk
   Ez a határozat 2015. július 13-án lép hatályba.
   3. cikk
   Ennek a határozatnak a Francia Köztársaság a címzettje.
   
      Kelt Brüsszelben, 2015. július 10-én.
      
         
            a Bizottság részéről
         
         Elżbieta BIEŃKOWSKA
         
            a Bizottság tagja
         
      
   
   
      (1)  HL L 396., 2006.12.30., 1. o.
   
   
      (2)  A Bizottság 2013. október 14-i 2013/505/EU végrehajtási határozata a Francia Köztársaság által a vegyi anyagok regisztrálásáról, értékeléséről, engedélyezéséről és korlátozásáról (REACH) szóló 1907/2006/EK európai parlamenti és tanácsi rendelet 129. cikke értelmében hozott, az ammóniumsók cellulózvatta szigetelőanyagokban való használatának korlátozására vonatkozó átmeneti intézkedés engedélyezéséről (HL L 275., 2013.10.16., 52. o.).